Document ID: 31979R0546

KOMISSION ASETUS (ETY) N:o 546/79,
annettu 22 päivänä maaliskuuta 1979,
velvollisuudesta esittää alkuperätodistus tuotaessa Singaporesta ja Malesiasta kirjailtuja kodin liinavaatteita
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjen kolmansien maiden alkuperää olevien tekstiilituotteiden tuontiin sovellettavasta yhteisestä menettelystä 21 päivänä joulukuuta 1978 annetun neuvoston asetuksen (ETY) N:o 3059/78(1) ja erityisesti sen liitteessä III olevan 2 artiklan 2 kohdan ja 3 artiklan 4 kohdan,
sekä katsoo, että
asetuksen (ETY) N:o 3059/78 liitteessä I lueteltujen I ja II ryhmään kuuluvien tuotteiden alkuperä osoitetaan alkuperätodistuksella; III-VI ryhmään kuuluvien tuotteiden alkuperä voidaan osoittaa laskuun tai muuhun kyseisiä tuotteita koskevaan kaupalliseen asiakirjaan merkityllä alkuperäilmoituksella,
on havaittu, että Singaporesta ja Malesiasta tuotavien kirjailtujen kodin liinavaatteiden (yhteisen tullitariffin alanimike ex 62.02 B, 39 luokka) tuonnissa on ilmennyt säännönvastaisuuksia,
alkuperäkomitea on mainitussa asetuksessa säädetyn menettelyn mukaisesti tutkinut mahdollisuutta vaatia kyseisiltä toimittajamailta alkuperätodistuksen esittämistä kyseisten tuotteiden osalta, ja
tämän asetuksen säännökset ovat alkuperäkomitean lausunnon mukaiset,
ON ANTANUT TÄMÄN ASETUKSEN:
1 artikla
Singaporen ja Malesian alkuperää olevia, yhteisen tullitariffin alanimikkeeseen ex 62.02 B (Nimexe-koodit 62.02-41; 43; 47; 65; 73; 77) kuuluvia kudottuja, kirjailtuja muita kuin puuvillafroteisia pöytä-, kylpyhuone- ja keittiötekstiilejä yhteisöön tuotaessa on esitettävä asetuksen (ETY) N:o 3059/78 liitteessä VI olevan mallin mukainen alkuperätodistus.
2 artikla
Tämä asetus tulee voimaan neljäntenäkymmenentenäviidentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä maaliskuuta 1979.

Labels: 3
18
1